ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 153 որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի կոլեգիայի 2013 թվականի նոյեմբերի 18-ի թիվ 265 որոշման մեջ կատարվող

1. Նախաբանի մեջ «Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի 3-րդ հոդվածին» բառերը փոխարինել «Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 5-րդ կետի ութերորդ պարբերությանը» բառերով:

2. Նշված որոշմամբ հաստատված՝ «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները բավարարող արտադրանքի տիպի հավաստագրի միասնական ձեւը եւ դրա ձեւակերպման կանոնները շարադրել հետեւյալ խմբագրությամբ՝

«ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի 2013 թվականի նոյեմբերի 18-ի թիվ 265 որոշմամբ (Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 153 որոշման խմբագրությամբ)

«Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները բավարարող արտադրանքի տիպի հավաստագրի միասնական ձեւը եւ դրա ձեւակերպման կանոնները

I. «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները բավարարող արտադրանքի տիպի հավաստագրի միասնական ձեւը

|  |  |
| --- | --- |
| ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ ԱՐՏԱԴՐԱՆՔԻ ՏԻՊԻ ՀԱՎԱՍՏԱԳԻՐ, որը բավարարում է «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները | (1) |
| ԵԱՏՄ թիվ\_\_\_\_\_\_\_\_\_\_\_\_\_\_\_\_\_\_\_\_ | (2) |
| ԴԻՄՈՒՄԱՏՈՒ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (3) |
| ՊԱՏՐԱՍՏՈՂ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (4) |
| ԱՐՏԱԴՐԱՆՔԻ ՏԻՊԱՅԻՆ ՆՄՈՒՇ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (5) |
| ՀԱՄԱՊԱՏԱՍԽԱՆՈՒՄ Է ՊԱՀԱՆՋՆԵՐԻՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (6) |
| ՀԱՎԱՍՏԱԳԻՐԸ ՏՐԱՄԱԴՐՎԵԼ Է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ՀԻՄԱՆ ՎՐԱ | (7) |
| ՀԱՎԱՍՏԱԳՐՄԱՆ ՄԱՐՄԻՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (8) |
| ԼՐԱՑՈՒՑԻՉ ՏԵՂԵԿԱՏՎՈՒԹՅՈՒՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (9) |
| ՏՐԱՄԱԴՐՄԱՆ ԱՄՍԱԹԻՎ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (10) |
|  |  |
| Հավաստագրման մարմնի ղեկավար (լիազորված անձ) | Կ.Տ. | (11) |
|  | (ստորագրություն) |  | (Ա. Ա. Հ.) |  |
| Փորձագետ (փորձագետ-աուդիտոր) (փորձագետներ (փորձագետ-աուդիտորներ)) |  |  |
|  | (ստորագրություն) |  | (Ա. Ա. Հ.) |  |

II. «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները բավարարող արտադրանքի տիպի հավաստագրի ձեւակերպման կանոնները

1. Եվրասիական տնտեսական հանձնաժողովի խորհրդի 2013 թվականի հուլիսի 2-ի թիվ 41 որոշմամբ ընդունված՝ «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները բավարարող արտադրանքի տիպի հավաստագիրը (այսուհետ՝ հավաստագիր) դիմումատուին է տրամադրվում Եվրասիական տնտեսական միության՝ համապատասխանության գնահատման մարմինների միասնական ռեեստրում ընդգրկված հավաստագրման մարմնի կողմից։

2. Դիմումատու կարող է լինել Եվրասիական տնտեսական միության անդամ պետության (այսուհետ՝ անդամ պետություն) օրենսդրությանը համապատասխան դրա տարածքում գրանցված իրավաբանական անձը կամ որպես անհատ ձեռնարկատեր գրանցված ֆիզիկական անձը, որը հանդես է գալիս որպես պատրաստող կամ պատրաստողի կողմից լիազորված անձ (այսուհետ՝ դիմումատու)։

3. Հավաստագիրը եւ դրա հավելվածները պատրաստվում են А4 ձեւաչափի (210 х 297 մմ) սպիտակ թղթի թերթերի վրա։

4. Հավաստագիրը լրացվում է ռուսերենով՝ էլեկտրոնային տպիչ սարքերի օգտագործմամբ, եւ անդամ պետության օրենսդրության մեջ համապատասխան պահանջի առկայության դեպքում՝ այն անդամ պետության պետական լեզվով, որտեղ տրամադրվում է հավաստագիրը։

Հավաստագիրը ռուսերենով եւ անդամ պետություններից մեկի պետական լեզվով լրացնելու դեպքում լրացվում է սույն բաժնի 7-րդ կետին համապատասխան՝ հավաստագրի տարբեր կողմերի վրա։

5. Անհրաժեշտության դեպքում պատրաստողի անվանումը, նրա գտնվելու վայրը (իրավաբանական անձի հասցեն), ինչպես նաեւ արտադրանքի պատրաստման գործունեություն իրականացնելու վայրի հասցեն (հասցեները) (պետության անվանումից բացի) եւ արտադրանքի նշագիրը (տիպ, մակնիշ, մոդել, ապրանքատեսակ (արտիկուլ) եւ այլն) կարող են նշվել լատինական այբուբենի տառերի օգտագործմամբ։

6. Հավաստագրի բոլոր դաշտերը պետք է լրացված լինեն (հավաստագրի բնօրինակում դաշտերի համարակալումը բացակայում է)։

7. Հավաստագրի մեջ նշվում են՝

ա) 1-ին դաշտում՝ 5 տողով կատարված գրառումներ՝ հետեւյալ հաջորդականությամբ.

1-ին տող՝ «ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ».

2-րդ տող՝ «ԱՐՏԱԴՐԱՆՔԻ ՏԻՊԻ ՀԱՎԱՍՏԱԳԻՐ,».

3-րդ տող՝ «որը բավարարում է «Ավելցուկային ճնշման տակ աշխատող».

4-րդ տող՝ «սարքավորումների անվտանգության մասին» Մաքսային միության».

5-րդ տող՝ «տեխնիկական կանոնակարգի (ՄՄ ՏԿ 032/2013) պահանջներին».

բ) 2-րդ դաշտում՝ այն հավաստագրի գրանցման համարը, որը կազմվում է անդամ պետության օրենսդրությանը համապատասխան՝ նշելով «ԵԱՏՄ» (Եվրասիական տնտեսական միություն) հապավումը եւ անդամ պետության երկնիշ տառային ծածկագիրը՝ աշխարհի երկրների դասակարգչին համապատասխան.

գ) 3-րդ դաշտում՝ իրավաբանական անձի համար՝ դիմումատուի լրիվ անվանումը, նրա գտնվելու վայրը (իրավաբանական անձի հասցեն) եւ գործունեության իրականացման վայրի հասցեն (հասցեները) (եթե հասցեները տարբեր են), կամ որպես անհատ ձեռնարկատեր գրանցված ֆիզիկական անձի համար՝ ազգանունը, անունը եւ հայրանունը (առկայության դեպքում), բնակության վայրը եւ գործունեության իրականացման վայրի հասցեն (հասցեները) (եթե հասցեները տարբեր են), ինչպես նաեւ դիմումատուի գրանցման կամ հաշվառման համարը (անհատական, նույնականացման), որը տրվում է անդամ պետությունների օրենսդրությանը համապատասխան իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ, հեռախոսահամարը եւ էլեկտրոնային փոստի հասցեն.

դ) 4-րդ դաշտում՝ պատրաստողի լրիվ անվանումը, նրա գտնվելու վայրը (իրավաբանական անձի հասցեն) եւ արտադրանքի պատրաստման գործունեություն իրականացնելու վայրի հասցեն (հասցեները) (եթե հասցեները տարբեր են)՝ իրավաբանական անձի եւ դրա՝ արտադրանքը պատրաստող մասնաճյուղերի համար, կամ ազգանունը, անունը եւ հայրանունը (առկայության դեպքում), բնակության վայրը եւ արտադրանքի պատրաստման գործունեություն իրականացնելու վայրի հասցեն (հասցեները) (եթե հասցեները տարբեր են)՝ որպես անհատ ձեռնարկատեր գրանցված ֆիզիկական անձի համար.

ե) 5-րդ դաշտում՝ արտադրանքի այն տիպային նմուշի մասին տեղեկություններ, որով անցկացվել է արտադրանքի համապատասխան տիպի հետազոտությունը.

արտադրանքի տիպային նմուշի անվանումը.

արտադրանքի տիպային նմուշի նույնականացումն ապահովող տեղեկությունները (տիպ, մակնիշ, մոդել, ապրանքատեսակ (արտիկուլ), աշխատանքային ճնշում, աշխատանքային ջերմաստիճան (ջերմաստիճանների տիրույթ), աշխատանքային միջավայր, վառելիքի տեսակ (կաթսաների համար), սարքավորումների դասակարգում՝ ըստ վտանգավորության կատեգորիաների՝ «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) թիվ 1 հավելվածին համապատասխան).

այն փաստաթղթի (փաստաթղթերի) անվանումն ու նշագիրը, որին համապատասխան պատրաստվել է արտադրանքի տիպային նմուշը (ստանդարտը, կազմակերպության ստանդարտը, տեխնիկական պայմանները կամ այլ փաստաթուղթ) (առկայության դեպքում).

դիմումատուի կողմից ներկայացված այլ տեղեկություններ՝ արտադրանքի տիպային նմուշի մասին.

ե) 6-րդ դաշտում՝ Մաքսային միության տեխնիկական կանոնակարգի անվանումը.

զ) 7-րդ դաշտում՝ Մաքսային միության տեխնիկական կանոնակարգի պահանջներին արտադրանքի տիպային նմուշի համապատասխանությունը հավաստող փաստաթղթերի մասին տեղեկությունները (հետազոտությունների (փորձարկումների) եւ չափումների արձանագրություններ՝ նշելով համարը, ամսաթիվը, փորձարկման լաբորատորիայի (կենտրոնի) անվանումը, հավատարմագրման վկայագրի գրանցման համարը), ինչպես նաեւ որպես Մաքսային միության տեխնիկական կանոնակարգի պահանջներին արտադրանքի համապատասխանության ապացույց՝ դիմումատուի կողմից ներկայացված այլ փաստաթղթերի մասին տեղեկությունները.

է) 8-րդ դաշտում՝ հավաստագիրը տրամադրած հավաստագրման մարմնի լրիվ անվանումը, դրա գտնվելու վայրը (իրավաբանական անձի հասցեն), ինչպես նաեւ գործունեության իրականացման վայրի հասցեն (եթե հասցեները տարբեր են), հավատարմագրման վկայագրի գրանցման համարը եւ գրանցման ամսաթիվը, ինչպես նաեւ հեռախոսահամարը եւ էլեկտրոնային փոստի հասցեն.

ը) 9-րդ դաշտում՝ միջազգային եւ տարածաշրջանային (միջպետական) ստանդարտների, իսկ դրանց բացակայության դեպքում այն ազգային (պետական) ստանդարտների ցանկում ներառված ստանդարտի նշագիրն ու անվանումը, որոնց կիրառման արդյունքում կամավոր հիմունքով ապահովվում է «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջների կատարումը, կամ այդ ստանդարտի բաժինների (կետերի, ենթակետերի) նշագիրը եւ անվանումը, եթե նշված տեխնիկական կանոնակարգի պահանջների կատարումը կարող է ապահովվել այդ ստանդարտի առանձին բաժինների (կետերի, ենթակետերի), այլ ոչ թե ամբողջ ստանդարտի կիրառմամբ (դրանց կիրառման դեպքում), ինչպես նաեւ այլ ստանդարտների եւ փաստաթղթերի մասին տեղեկություններ (դրանց կիրառման դեպքում) եւ այլ տեղեկատվություն (առկայության դեպքում).

թ) 10-րդ դաշտում՝ հավաստագրի տրամադրման ամսաթիվը (օրը՝ երկու արաբական թվանշաններով, ամիսը՝ երկու արաբական թվանշաններով, տարին՝ չորս արաբական թվանշաններով).

ժ) 11-րդ դաշտում՝ հավաստագրման մարմնի ղեկավարի (լիազորված անձի) եւ փորձագետի (փորձագետ-աուդիտորի) (փորձագետների (փորձագետ-աուդիտորների)) ստորագրությունները, ազգանունները, անունները եւ հայրանունները (առկայության դեպքում)՝ դնելով հավաստագրման մարմնի կնիքը (եթե անդամ պետության օրենսդրությամբ այլ բան սահմանված չէ)։ Չի թույլատրվում ստորագրության փոխարեն ֆաքսիմիլեի օգտագործումը։

8. Հավաստագրի 5-րդ, 7-րդ եւ 9-րդ դաշտերում նշվող տեղեկատվության զգալի ծավալի դեպքում այդ տեղեկատվությունը բերվում է հավաստագրի հավելվածում, որը հավաստագրի անբաժանելի մասն է։ Հավելվածի յուրաքանչյուր թերթ համարակալվում է, եւ դրա վրա դրվում է հավաստագրի գրանցման համարը, հավաստագրման մարմնի ղեկավարի (լիազորված անձի) եւ փորձագետի (փորձագետ-աուդիտորի) (փորձագետների (փորձագետ-աուդիտորների)) ստորագրությունները, ազգանունները, անունները եւ հայրանունները (առկայության դեպքում), այդ մարմնի կնիքը (եթե անդամ պետության օրենսդրությամբ այլ բան սահմանված չէ)։ Ընդ որում, հավաստագրի համապատասխան դաշտերում հղում է կատարվում հավելվածին։

9. Հավաստագրում սույն բաժնով չնախատեսված տեղեկությունների ներառում, ինչպես նաեւ բառերի կրճատում (ընդունված նշագրերից եւ կրճատումներից բացի) եւ տեքստի ցանկացած ուղղում չեն թույլատրվում։

10. Տրամադրված հավաստագրերի պատճենները դիմումատուի կողմից պատրաստվում են А4 ձեւաչափի (210 х 297 մմ) սպիտակ թղթի թերթերի վրա, վավերացվում են դիմումատու կազմակերպության՝ անդամ պետության օրենսդրությանը համապատասխան լիազորված անձի կնիքով (եթե անդամ պետության օրենսդրությամբ այլ բան սահմանված չէ) եւ ստորագրությամբ (նշելով լիազորող փաստաթղթի անվանումն ու վավերապայմանները)։»։

————————